Forvist

Forvist (originaltittel: Изгнание) er en russisk film fra 2007, regissert av Andrej Zvjagintsev.

Handling 
Mark kommer hjem til Aleksandr etter å ha blitt skutt, for å få hjelp til å fjerne en kule fra armen hans. Mark er bekymret for problemene det kan medføre å gå til et sykehus, på grunn av hans kriminelle tilhørighet og at politiet kommer til å fatte interesse for ham. Ett par dager senere ønsker Aleksandr å ta med seg sin kone Vera, og deres to barn, til barndomshjemmet hans på landsbygda. Men på ferien forteller Vera ham at hun er gravid igjen, men at denne babyen ikke er hans. De får umiddelbart problemer i ekteskapet deres, men forsøker å ikke krangle i barnas nærvær - eller foran de gamle vennene hans som kommer på besøk.

Aleksandr er usikker på hva han burde gjøre, og henvender seg til broren Mark for å få råd. Samtidig begynner han å mistenke at vennen hans Robert kan være faren til babyen. Vera føler seg fremmedgjort fra ektemannen sin, og frykter at Kir kommer til å følge i Aleksandr og Mark sine kriminelle fotspor. Til slutt tvinger Aleksandr henne til å ta abort, i håp om at de kan klare å gjenoppbygge forholdet og redde ekteskapet når den ufødte babyen deres er ute av veien. Men Vera selvmord ved å ta en overdose smertestillende medisiner. Aleksandr og Mark skynder seg med å arrangere begravelsen hennes, samtidig som sladder raskt begynner å spre seg på landsbygda. Mark får deretter et alvorlig hjerteinfarkt, og dør kort tid senere.

Aleksandr vender tilbake til byen alene, og reiser hjem til Roberts hus med den hensikt å drepe ham. Men Aleksandr sovner i bilen sin utenfor huset, før han blir vekket av Robert som inviterer ham inn. Men når han skal ta ut en pistol fra hanskerommet, oppdager han en konvolutt som inneholder resultatene av Veras graviditetstest og et brev skrevet av Vera på baksiden av brevet. Det blir avslørt at hun aldri hadde hatt noen affære, og at den ufødte babyen faktisk var Aleksandr sin. Men hun følte at barnet ikke var hans, fordi de nesten aldri snakker sammen lenger - og har store problemer i forholdet deres.

Skuespillere 
 Konstantin Lavronenko som Aleksandr
 Maria Bonnevie som Vera
 Aleksandr Balujev som Mark
 Maksim Sjibajev som Kir
 Katja Kulkina som Eva

Referanser

Eksterne lenker 

Russiske dramafilmer
Filmer fra 2007